**UDHEZUES**

**PLANI VJETOR I PUNES/AKTIVITETEVE DHE BUXHETI PERKATES**

**I KESHILLIT BASHKIAK**

Këshilli dhe Këshilltarët janë përgjegjës për qeverisjen e Bashkisë, dhe këtë përgjegjësi e ushtrojnë nëpërmjet rolit të tyre vendim-marrës, përfaqësues dhe mbikqyrës.

Në ushtrimin me efektivitet të këtyre tre roleve Këshillit dhe Këshilltarëve duhet t’u mundësohen burimet, kushtet e punës dhe kapacietet e nevojshme njerëzore. Eficena e punës së Këshillit Bashkiak varet nga kapacitetet dhe sjellja e Këshilltarëve, nga eficenca e organizimit të punës dhe veprimtarive të Këshillit si dhe nga fondet për buxhetin e Këshillit.

Këshilli i mirë përdor katër mekanizma të brendshëm për të ushtruar në mënyrë eficente tre rolet: a) Planin Vjetor të Punës, b) Planin vjetor të vendimarrjes, c) Planin vjetor të takimeve konsultuese me publikun, dhe d) Buxhetin vjetor të Këshillit. Në përdorimin e këtyre katër mekanizmave, Këshilli duhet të jetë transparent dhe i hapur për monitorim dhe mbikqyrje. Këto plane përgatiten nga Kryesia e Këshillit, nën drejtimin e Kryetarit të Këshillit, propozohen nga Konferenca e Kryetarëve dhe miratohen nga Këshilli

1. **Plani vjetor i punës së Këshillit Bashkiak**

Planin Vjetor të Punës udhëzon Këshillin në idenifikimin e veprimtarive dhe projekteve që do të ndërmarrë Këshillit dhe Këshilltarët përgjatë vitit, si dhe përbën bazën për hartimin e buxhetit vjetori të Këshillit.

Kryetari i Këshillit identifikon aktivitetet e trajnimit të propozuara për Këshilltarët dhe punonjësit e Sekretariatit, identifikon ngjarjet, festat, ceremonitë vjetore ku Këshilli merr pjesë, projektet kapitale dhe jo-kapitale për fuqizimin e punës së Këshillit, si dhe aktivitete të tjerat, dhe më pas harton projektin e parë të planin vjetor të punës së Këshillit të cilin e diskuton në Kryesinë e Këshillit. Projekti i parë të planin vjetor të punës së Këshillit i paraqitet Konferencës së Kryetarëve brenda muajit Shtator për shqyrtim dhe komente. Projekt plani i punës i paraqitet Këshillit për miratim në muajin nëntor.

Këshilli përfshin në planin e tij vjetor të punës aktivitete, hartimin e dokumenteve dhe zbatimin e projekteve, si:

1. Plani vjetor i vendimarrjes së Këshillit (ligji 146/2014, neni 16/b).
2. Plani vjetor i komunikimit dhe konsultimit me publikun.
3. Plani dy vjecar për trajnimin e Këshilltarët.
4. Dokumenti i politikës për shpenzimet e Këshillit dhe përdorimin e mjediseve dhe shërbimeve publike nga Këshilltarët.
5. Ndërtimi dhe mirëmbajtja e rregjistrit elektronik të ankesave, kërkesave dhe vërejtjeve (ligji nr. 139/2015, neni 19, ligji nr. 146/2014, neni 21).
6. Ndërtimi dhe mirëmbajtja e rregjistrit elektronik të kërkesave për informim për dokumentacionin dhe veprimtarinë e Këshillit (ligji 119/2014).
7. Ndërtimi dhe mirëmbajtja e rregjistrit elektronik të projektakteve (ligji 146/2014, neni 16/a) dhe akteve të Këshillit.
8. Botimin periodik e gazetës zyrtare të akteve të Këshillit, dhe të gazetës elektronike të veprimtarisë së Këshillit.
9. Ndjekja e mbledhjeve konstituive të Kryesive të Fshatrave dhe Këshillave Komunitare në Lagje
10. Anketimi vjetor për vlerësimin nga komuniteti të punës dhe rezultateve të Këshillit.
11. Auditimi i performancës së Këshillit Bashkiak
12. Mbajtja e mbledhjes vjetore publike për prezantimin e veprimtarisë një vjeçare të Këshillit.
13. Botimet vjetore të Këshillit
14. Temat për të cilat Këshilli vlerëson se ka nevojë për konsulencë të specializuar nga jashtë dhe që kanë të bëjnë me shërbimet dhe zhvillimin e bashkisë dhe komunitetit, si psh. vlerësimi i dokumentit të projekt buxhetit afatmesëm dhe vjetor, vlerësimi i dokumentit të projekt planit të përgjithshëm vendor, vlerësimi i dokumentit të projekt aktit për marrjen e huasë, apo në rast të shitje, blerje apo dhënje me qera tëk pasuritë publike.
15. Pjesëmarrje në mbledhjet e këshillit të qarkut
16. Etj. që kanë të bëjnë me shërbimet dhe zhvillimin e bashkisë dhe komunitetit dhe veprimet e Këshillit.
17. **Plani i takimeve konsultuese me publikun dhe grupet e interesit**

Këshilli përfshin në planin e tij vjetor të punës takimeve konsultuese me publikun dhe grupet e interesit, për çështje si (Ligji 139/2015, neni 18):

1. Buxheti afatmesëm dhe vjetor, dhe ndryshimet
2. Paketa fiskale, dhe ndryshimet, taksa e përkohshme
3. Shitja, blerja e dhënja me qera e pronave bashkiake
4. Miratimi i normave e standarte e rregulloreve të shërbimeve publike dhe fuksioneve të tjera ligjore.
5. Miratimi i komisioneve të përhershëm të Këshillit, dhe ndryshimet
6. Miratimi i rregullores së Këshillit, dhe ndryshimet

*si dhe:*

1. Plani strategjik i zhvillimit të bashkisë,
2. Plani i përgjithshmë vendor (zhvillimit të territorit)
3. Plani zhvillimit ekonomik
4. Plani social
5. Plane sektoriale (p.sh plani i menaxhimit të mbetjeve, plani për rrugët dhe transportin, për kulturën, barazinë gjinore,sportet, gjelbërimin, ndriçimin etj)
6. Plani i sigurisë publike
7. Konsultim për iniciativa qytetare
8. etj

Këshilli përcakton çështjet për të cilat do të mbajë takime konsultuese publike (përveç atyre të kërkuara me ligj), numrin e takimeve konsultuese me publikun dhe grupet e interest për secilën prej cështjeve në pikën 1 më sipër si dhe përcakton numrin e Këshilltarëve që do të marrin pjesë në secilin takim.

1. **Plani i vendim-marrjes së Këshillit**

Plani vjetor i vendim-marrjes përmban listën e çështjeve që do të shqyrtojë Këshilli dhe Komisionet në mbledhjet e tyre. Në të shënohen institucioni që ka ndërmarrë nismën, data e paraqitjes, si dhe komisionin përgjegjës që ngarkohet me shqyrtimin e tij.

Plani i vendim-marrjes e ndihmon Këshillin të përcaktojë numrin e mbledhjeve mujore të Këshillit, të Komisioneve të Përhershëm si dhe të Komiteteve dhe bordeve të ngritura nga Këshilli, si dhe numrin e takimeve konsultuese me publikun.

Sekretari i Këshillit mbledh nga Kryetari dhe administrata e Bashkisë dhe e institucioneve dhe ndërmarrjve në varësi të Bashkisë listën e planeve, rregulloreve, raporteve etj, që do i paraqitet Këshillit në vitin përkatës.

Në planin vjetor të punës së Këshillit futen automatikisht vendimet e Prefektit për rishqyrtim të akteve të Këshillit, propozimet për mbarimin e mandatit të Këshilltarëve dhe Kryetarit të Bashkisë, propozimet për shkarkimin e Kryetarit, Zëvendëskryetarit dhe Sekretarit të Këshillit, mocionet e kërkuara, projektaktet e mbartuara nga planit vjetor paraardhës, si dhe çështjet që lidhen me gjendjen e emergjencës civile në Bashki.

1. **Buxheti vjetor i Këshillit Bashkiak**

**D.1 Hartimi i buxhetin e vjetor të Këshillit**

Këshilli përgatit, miraton dhe zbaton buxhetin e tij vjetor të bazuar në Planin vjetor të Punës së Këshillit dhe Planit të Konsultimeve me Publikun. Buxheti i Këshillit përbëhet nga zërat e shpenzimeve për mbledhjet e Këshillit dhe Komisioneve të Përhershëm si dhe të komiteteve apo bordeve të ngritura nga Këshilli; shpenzimet për pjesmarrjen, konsultimet, transparencën dhe komunikimin me publikun; ngritjen e kapaciteteve të Këshilltarëve dhe të punonjësve të Sekretariatit të Këshillit, veprimtari që kanë të bëjnë me detyrat fuksionale të Këshillit si monitorimi i zgjedhjes së kryetarëve dhe kryesive të fshatrave dhe te ndërlidhësit komunitar dhe këshillit komunitar në lagjet urbane; shpenzimet e përfaqësimit dhe llogaridhënjes së Këshillit.

Në përmbushjen e detyrave të tyre Këshilltarët duhet të rimbursohet për shpenzimet e kryera sipas autorizimit dhe kërkesave e kritereve të vendimeve të Këshillit.

Buxheti i Këshillit draftohet nga Sekretari dhe specialisti i financës i Këshillit, në konsultim me Kryetarin e Këshillit dhe në bashkëpunim me punonjësit e drejtorisë së financës dhe buxhetit të Bashkisë, sipas kostove që përdor Bashkia për zërat e shpenzimeve.

Këshilli përllogatit shpenzimet për udhëtime brenda Bashkisëm sipas numrit të Km për çdo fshat dhe qëndër të Njësisë Administrative.

#### D.2 Raporti i shpenzimeve vjetore të Këshillit

Kryetari i Këshillit Bashkiak, në bashkëpunim me Sekretarin dhe punonjësit e tjerët të Sekretariatit, si dhe me drejtorin e financave të Bashkisë, harton raportin vjetor të zbatimit të buxhetit të Këshillit Bashkiak, sipas formatit të raportimit të buxhetit të miratuar nga Këshilli.

Raporti shqyrtohet në Komisionin e Financës dhe Buxhetit dhe i paraqite Këshillit për miratim jo më vonë se muaji Prill të vitit pasardhës. Mbas rekomandimeve të Komisionin e Financës dhe Buxhetit për raportin e zbatimit të buxheti, Sekretari i Këshillit e bën publik raportin në faqen zyrtare të interneti të Bashkisë.

Kryetari i Këshillit përgatit raportin gjashtë mujor të zbatimit të buxhetit të Këshillit dhe ja dërgon Kryetarit të Bashkisë për ta përfshirë në raportin e 6-mujor të zbatimit të buxhetit të Bashkisë që Kryetari paraqet para Këshillit të Bashkisë.

Buxheti i Këshillit Bashkiak paraqitet sipas zërave të shpenzimeve:

**a. Kategori funksionale**

1. Këshilli dhe Komisionet e Këshillit
2. Këshilltarët dhe aktivitete përfaqësimi të Këshillarit
3. Personeli i Këshillit
4. Udhëtime
5. Infrastrukturë, Materiale, Paisje përfshirë ato të teknologjisë së informacionit
6. Ngritje kapacitetesh (trajnime, seminare, workshope, shkëmbime të eksperiencave, pjesemarrje në konferenca, abonime në botime periodike, etj)
7. Pjesëmarrje, komunikim dhe informim i publikut, botime të Këshillit (*seancat e konsultimit me bashkësinë, Aktivitete në komunitet, Transparenca e informimi, Emisione në median vendore*)
8. Aktivitete të përfaqësimit institucional të Këshillit, Pjesëmarrje në festa, ceremoni e ngjarje vendore, Pritje e delegacionesh, Dhuratat
9. Shpenzime për ekspertizë të jashtme me kohë të pjesëshme, dhe auditim të jashtëm
10. Muzeumi i Këshillit, blerje botimesh
11. Shpenzime te paparashikuara (*kontigjence*)

**b. Kategori ekonomike**

1. Paga, Sigurime shoqerore, kompensimet e shpenzimeve
2. Shpenzime operative dhe të mirëmbajtjes
3. Shpenzime kapitale
4. Fond kontigjence
5. Në programin e paraqitur Kryetari merr në konsideratë propozimet e bëra nga Kryetari i Bashkisë dhe kryetarët e Grupeve të Këshilltarëve. Për shqyrtimin e propozimeve për ndryshime në program, të propozuara me shkrim nga një grup prej jo më pak se 5 Këshilltarë apo nga Kryetari i Bashkisë, votohet pa debat në mbledhjen plenare, pasi është dëgjuar për jo më shumë se 5 minuta një folës pro dhe një folës kundër.

**Shtojca nr. 1**

Kalendari i hartimit dhe miratimit të buxhetit të Këshillit Bashkiak

**Grupi Punes**

1. Artan Rroji
2. Shpetim Quku
3. Teuta Haxhi
4. Hermina Albunesa